
AVIZ

asupra propunerii legislative pentru modificarea literei b) a alineatului (3) al articolului 104 din Legea nr.128/1997 privind  Statutul personalului didactic

            În conformitate cu prevederile art.89 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere şi avizare a propunerii legislative pentru modificarea literei b) a alineatului (3) al articolului 104 din Legea nr.128/1997 privind  Statutul personalului didactic, trimisă cu adresa nr.P.L.X-104 din 18.04.2005, înregistrată sub nr.31/284 din 18 aprilie 2005.

Camera Deputaţilor este prima Cameră sesizată.

Consiliul Legislativ, cu avizul nr.332 din 7.04.2005 a avizat favorabil această propunere legislativă.
Potrivit prevederilor art. 60 din Regulamentul Camerei Deputaţilor, comisia a dezbătut propunerea legislativă în şedinţa din  20.04.2005.
        Faţă de cele de mai sus, membrii comisiei au hotărât, cu unanimitate de voturi, avizarea favorabilă a propunerii legislative pentru modificarea literei b) a alineatului (3) al articolului 104 din Legea nr.128/1997 privind  Statutul personalului didactic.

În raport de obiectul şi conţinutul său, proiectul de lege face parte din categoria legilor organice.

